OpenLLM-France/wikimedia huggingface dataset:
# NUMAX

NUMAX és una cooperativa gallega sense ànim de lucre situada a Santiago de Compostel·la. Té un cinema, una llibreria i un taller de disseny de vídeo i gràfics. També va actuar com a distribuïdora de pel·lícules entre el 2015 i el 2018.

## Característiques

Va iniciar la seva activitat el març del 2015 al carrer Concepción Arenal de Santiago, on es troba el lloc que acull tots els seus serveis. La programació de cinema es caracteritza per centrar-se en pel·lícules d’autor, clàssics i gèneres alternatius a la distribució comercial habitual, de manera que forma part de la xarxa de distribució europea Europa Cinemas. També són freqüents les conferències i reunions amb directors, actors, cantants i escriptors. El seu nom té el seu origen en la pel·lícula Numax presenta... (1980), de Joaquim Jordà, que recollia el conflicte laboral en una fàbrica d'electrodomèstics de Barcelona.
Els membres de la cooperativa són Ramiro Ledo, Xan Gómez Viñas, Pablo Cayuela, Antonio Doñate, Xosé Carlos Hidalgo, Irma Amado i Mariña de Toro. Olalla Cociña també treballa a l'empresa i Margarita Ledo és sócia protectora.
Va rebre el Premi José Sellier en el marc de la 14a edició dels Premis Mestre Mateo i el 2016 va rebre el Premi Cultura Gallega de Creació Audiovisual.

## Notes

* ↑ distribucion.numax.org. «NUMAX Distribución» (en gallec), 21-03-2018. Arxivat de l'original el 2018-03-22. [Consulta: 12 març 2021].
* ↑ Numax: cine, librería y laboratorio audiovisual en Santiago de Compostela, El Español, 20 de setembre de 2020
* ↑ La AGA concede a Xavier Villaverde el premio “Fernando Rey” y a la sala Númax el premio “José Sellier», al web de l'AGA
* ↑ Premios da Cultura Galega 2016.

## Enllaços externs

* Web del projecte
* Pàgina web
# Ardis

Ardis és el nom dels següents personatges:
* Ardis I, rei de Lídia vers el 800 aC
* Ardis II, rei de Lídia
* Ardis, general selèucida
Viccionari
# Stegastes apicalis

Stegastes apicalis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a la costa oriental d'Austràlia (Gran Barrera de Corall, Queensland i Nova Gal·les del Sud), Taiwan i les Illes Loyauté.

## Referències

* ↑ BioLib
* 1 2 FishBase (anglès)

## Bibliografia

* Allen, G.R. i A.R. Emery, 1985. A review of the pomacentrid fishes of the genus Stegastes from the Indo-Pacific, with descriptions of two new species. Indo-Pacific Fishes (3):31.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Shōmu

Shōmu o Shōmu Tennō (聖武天皇, Shōmu Tennō; Yamato, 701-Nara, 2 de maig de 756), de nom personal Obito, considerat el quaranta-cinquè emperador del Japó de 724 a 749, segons el llistat tradicional.
Succeí la seva tieta Genshō (715-724), que va exercir com a emperadriu durant la seva minoria d'edat, durant la qual va ser declarat príncep el 714, mentre que el 719 participava per primera vegada en assumptes polítics. Estava vinculat a la família Fujiwara a través de la seva mare, l'emperadriu Kyūshi, filla de Fujiwara no Fuhito. El 729 la seva consort, Kōmyō, també filla de Fuhito, va ser declarada emperadriu, trencant la tradició per la qual totes les emperadrius consorts havien de ser princeses imperials.
Va canviar la capital de lloc diverses vegades, de Heijo-kyō a Kuni no Miya, Naniwa i Shigara-kyō, retornant a Heijo-kyō l'any 745.
Ell i la seva consort van ser budistes devots i durant el seu regnat el budisme es va convertir de facto en la religió oficial de l'estat, intentant crear una estructura budista arreu del territori només comparable a burocràcia estatal. Va ordenar la construcció d'un temple kokubunji a cada província. A més, va fer construir el Tōdai-ji, com a temple central, i una estàtua del Gran Buda a Nara. El 752 dedicà a aquest Buda un discurs on es declarava esclau de les tres coses precioses: Buda, la llei budista i l'església. Tota aquesta política d'afavorir el budisme i la construcció d'edificis i artefactes va provocar va esgotar el tresor imperial.
Abdicà en favor de la seva filla, Kōken (749) i va esdevenir monjo budista adoptant el nom Shōman. Quan va morir, els objectes rituals utilitzats durant el seu discurs el 752 van ser desades a un magatzem imperial anomenat Shōsōin, a Nara, on encara es troben actualment.
Va ser enterrat en un mausoleu a Sahoyama no Minami no Misasagi, a Nara.

## Referències

* 1 2 3 «聖武天皇» (en japonès). Kotobank. Asahi Shimbun. [Consulta: 14 novembre 2020].
* 1 2 3 4 «Shōmu» (en anglès). Encyclopaedia Britannica. [Consulta: 14 novembre 2020].
* 1 2 3 4 5 6 7 Frédéric, Louis. Japan Encyclopedia. Cambridge i Londres: Harvard University Press, 2002, p. 202.
# Pseudanthias bicolor

Pseudanthias bicolor és una espècie de peix de la família dels serrànids i de l'ordre dels perciformes.

## Morfologia

Els mascles poden assolir 13 cm de longitud total.

## Hàbitat

És un peix marí de clima tropical i associat als esculls de corall que viu fins als 5-68 m de fondària, tot i que, normalment, ho fa entre els 5-50.

## Distribució geogràfica

Es troba des de Maurici fins a les Hawaii, les Illes de la Línia, les Illes Ryukyu, les Illes Loyauté, les Illes Marshall i les Illes Carolines.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ «Pseudanthias bicolor». Catalogue of Life. (anglès)
* 1 2 3 FishBase (anglès)
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ca l'Artigues

«Ca l'Artigues» té aquests significats:
* Ca l'Artigues (Pl. Clarà), casa d'Olot
* Ca l'Artigues (Av. Onze de Setembre), casa d'Olot
* Ca l'Artigues de la Serra, masia de Lliçà d'Amunt
* Ca l'Artigues (Pacs del Penedès), masia de Pacs del Penedès
# Cantó de Phalsbourg

El cantó de Phalsbourg és un cantó francès del departament del Mosel·la, situat al districte de Sarrebourg. Té 26 municipis i el cap és Phalsbourg.

## Municipis

* Arzviller (Eerschwiller)
* Berling
* Bourscheid (Buerjsching)
* Brouviller
* Dabo (Dockschbuerj)
* Danne-et-Quatre-Vents (Gotterwong)
* Dannelbourg
* Garrebourg
* Guntzviller
* Hangviller
* Haselbourg
* Henridorff
* Hérange
* Hultehouse
* Lixheim
* Lutzelbourg
* Metting
* Mittelbronn
* Phalsbourg
* Saint-Jean-Kourtzerode
* Saint-Louis
* Vescheim
* Vilsberg
* Waltembourg
* Wintersbourg
* Zilling

## Història

Llista dels consellers generals successius :
| Data d'elecció | Identitat | Partit |
| 1951-197. | Georges Thomas | MRP, després Divers droite |
| 197.-1982 | Oscar Gérard | RPR, després UDF |
| 1982-2001 | Jean Grosse | Divers droite |
| 2001- | Patrick Reichheld | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 14.742 | 15.180 | 15.937 | 15.670 | 15.771 | 16.709 | 17.544 |
| A partir de 1990 : Població sense dobles comptes |||||||
# NTU

NTU té els següents significats:
* Companyia Nacional de Televisió Ucraïnesa (del seu nom en ucraïnès Національна Телекомпанія України, transliterat Natsionalna Telekompanija Ukraïny), empresa pública de televisió d'Ucraïna
* Universitat Nottingham Trent (del seu nom en anglès Nottingham Trent University), universitat pública amb seu a Nottingham (Regne Unit)
* Universitat Nacional de Taiwan (del seu nom en anglès National Taiwan University), universitat pública amb seu a Taipei (Taiwan)
* Universitat Tecnològica de Nanyang (del seu nom en anglès Nanyang Technological University), universitat pública amb seu a Singapur
* Unitat nefelomètrica de terbolesa (del seu nom en anglès Nephelometric Turbidity Unit), unitat de mesura de la terbolesa d'un fluid
# Atascadero

Atascadero és una població dels Estats Units a l'estat de Califòrnia. Segons el cens del 2000 tenia 26.411 habitants.

## Demografia

Segons el cens del 2000, Atascadero tenia 26.411 habitants, 9.531 habitatges, i 6.814 famílies. La densitat de població era de 381,4 habitants per km².
Dels 9.531 habitatges en un 35,9% hi vivien nens de menys de 18 anys, en un 55,5% hi vivien parelles casades, en un 11,4% dones solteres, i en un 28,5% no eren unitats familiars. En el 22% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,6% tenia menys de 18 anys, un 8,3% entre 18 i 24, un 28,8% entre 25 i 44, un 25,8% de 45 a 60 i un 11,5% 65 anys o més.
L'edat mediana era de 38 anys. Per cada 100 dones de 18 o més anys hi havia 105,4 homes.
La renda mediana per habitatge era de 48.725 $ i la renda mediana per família de 55.009 $. Els homes tenien una renda mediana de 41.692 $ mentre que les dones 29.740 $. La renda per capita de la població era de 20.029 $. Entorn del 6,9% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atascadero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Atascadero». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Stegastes altus

Stegastes altus és una espècie de peix de la família dels pomacèntrids i de l'ordre dels perciformes que es troba al Japó, Illes Ryukyu, Taiwan i Corea del Sud.
Els mascles poden assolir els 15 cm de longitud total.

## Referències

* ↑ BioLib
* 1 2 FishBase (anglès)
# Calisson

Els calissons són uns dolços tradicionals francesos que consisteixen en una pasta homogènia de color groc clar feta de fruita confitada (en especial, melons i taronges) i ametlles moltes amb una capa final de glassa reial. Els calissons tenen la textura del massapà, però amb un gust més afruitat que recorda molt el del meló. Normalment, els calissons tenen forma d'ametlla i fan uns cinc centímetres aproximadament. Tradicionalment, estan associats amb la ciutat d'Ais de Provença (França) i, per tant, gran part de la producció de calissons prové de la regió de la Provença.

## Història

La seva etimologia més probable, establerta pel sociolingüista especialitzat en provençal Philippe Blanchet l'any 1998, és que el provençal calissoun està format a partir de “calze” i del diminutiu “-oun”, o “calze petit”. Petit en grandària i petit en valor sagrat. La paraula "calze", de fet, en provençal com en francès (tenim la forma "calitz" de l'antiga langue d'oc), designava primer la copa sagrada de l'Eucaristia, i per extensió la mateixa comunió. Ara la comunió és vi i l'hostia, repartida en una copa. I el calisson és, ritualment, una mena d'amfitrió.
Segons una llegenda popular, la introducció dels calissons a la Provença es troba documentada a la meitat del segle xv, al segon casament del rei Renat I d'Anjou. No obstant, altres fonts asseguren que no va aparèixer en la seva forma moderna fins al segle XVI donat que va ser l'època on les ametlles van esdevenir un cultiu típic d'Ais de Provença.

## Referències

* ↑ «Pàgina web dels Calissons du Roy René». Arxivat de l'original el 2016-12-20. [Consulta: 19 desembre 2016].
* ↑ Informació sobre els calissons al web de turisme d'Aix-en-Provence
* ↑ Blanchet, Philippe; Turc, Jean-Michel; Venture, Rémi. La Provence pour les Nuls poche (en francès). edi8, 2016-04-07. ISBN 978-2-7540-8952-4.
# Capella del Roser (Talavera)

La Capella del Roser és una obra de Talavera (Segarra) inclosa a l'Inventari del Patrimoni Arquitectònic de Catalunya.

## Descripció

Antiga capella del Roser situada dins del clos murallat d'època medieval. L'aspecte actual es de ruïna i amb poc temps desaparició, puix que no conserva cap estructura interna ni la coberta. Tan sols resta dempeus, algun tram de mur de la paret dreta i el portal d'accés a la façana principal. Aquests portal està format per un arc de mig punt adovellat. El paredat dels murs encara existents i les dovelles que formen l'estructura de la porta d'accés és de pedra local molt erosionada amb el pas del temps.

## Referències

* ↑ «Capella del Roser». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 març 2019].
# Stegastes acapulcoensis

Stegastes acapulcoensis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des de la Península de Baixa Califòrnia (Mèxic) fins al Perú, incloent-hi les Illes Galápagos.

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271.
* Fowler, H. W. 1944. Results of the fifth George Vanderbilt expedition (1941) (Bahamas, Caribbean Sea, Panama, Galápagos Archipelago and Mexican Pacific islands). The Fishes. Monogr. Acad. Nat. Sci. Phila. No. 6: 57-529, Pls. 1-20.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# SimCity 4

SimCity 4 (SC4) és un videojoc de construcció de ciutats i planejament urbanístic desenvolupat per Maxis, una filial d'Electronic Arts. Es va publicar el 14 de gener de 2003. És el quart episodi de la sèrie SimCity. SimCity 4 té una única expansió anomenada SimCity 4: Hora Punta (Rush Hour en anglès), que afegeix noves característiques al joc. SimCity 4: Deluxe Edition conté el joc original i l'expansió Hora Punta combinats com un únic producte.
El joc permet al jugador crear una regió i modificar-ne el paisatge. Després, pot dissenyar i construir un poble que pot créixer fins a esdevenir una ciutat. Es poden crear diferents àrees de desenvolupament residencial, comercial i industrial, així com construir i mantenir serveis públics, xarxes de transport i altres infraestructures. Per a l'èxit de la ciutat el jugador ha d'administrar el finançament, el medi ambient i la qualitat de vida dels residents. SimCity 4 introdueix cicles dia-nit i altres efectes especials per primera vegada a la sèrie SimCity. Eines externes com el Building Architect Tool (BAT) permeten afegir al joc nou contingut.

## Referències

* ↑ «SimCity 4». Amazon.com. [Consulta: 18 juny 2008].
* ↑ «SimCity 4 (Mac)». Amazon.com. [Consulta: 18 juny 2008].
* ↑ «SimCity 4». Steam. [Consulta: 23 octubre 2010].
# Raion de Riga

El raion de Riga (letó Rīgas rajons) és un dels nous raions en els quals es dividia administrativament Letònia abans de la reforma territorial administrativa de l'any 2009. Estava situat a les regions històriques de Semigàlia i Vidzeme al centre del país, tenia les dues ciutats de Riga i Jurmala amb el Golf de Riga, al nord. Començant des de l'oest i cap a l'esquerra cap a l'est, tenia com a veïns als antics raions de Tukuma, Jelgava, Bauskas, Ogres, Cesu i Limbažu.
El raion de Riga va ser una de les majors regions de Letònia, per importància estratègica i també per la seva infraestructura una de les més desenvolupades a Letònia. Va ser un punt d'encreuament de 10 autopistes principals i una unió de 6 importants línies fèrries.

## Història

Al raion de Riga es troba un dels primers assentaments humans que es coneixen a l'actual Letònia, datat al segle X aC. Al llarg de la història les ciutats del raion de Riga van tenir els seus ressorgiments i recessions causades per les guerres i els disturbis. La regió va ser ocupada per croats alemanys i exèrcits suecs, polonesos, prussians, alemanys i russos.
En la geografia del raion es troben més de 300 monuments d'importància cultural i històrica que són en la llista de la protecció del patrimoni cultural i que donen fe dels esdeveniments més importants de la història local. Les raons del seu ràpid desenvolupament es troben a la seva posició geogràfica, els seus recursos humans i naturals, i el ric patrimoni cultural i històric.

## Referències

* ↑ «Administratīvo teritoriju un apdzīvoto vietu likums» (en letó). [Consulta: 23 juny 2015].
# Caliptra

«Caliptra» té aquests significats:
* Caliptra o opercle (botànica), estructura semblant a un casquet en algunes plantes amb flors, molses i fongs
* Caliptra, cobertura cònica a la punta de cada arrel en creixement, vegeu arrel (botànica)#Caliptra
* Caliptra (entomologia), element morfològic associat a les ales dels dípters del tipus muscoide
# Capella del Roser (Torrelles de Foix)

La Capella del Roser és una església del municipi de Torrelles de Foix (Alt Penedès) inclosa en l'Inventari del Patrimoni Arquitectònic de Catalunya.

## Descripció

La Capella del Roser està situada a la Plaça de les Moreres, a l'interior del nucli urbà de Torrelles, al costat de l'antiga Casa senyorial dels Peguera. És de planta quadrangular, amb un extrem arrodonit i atalussat a la base, que podria correspondre a una fortificació. La teulada és a dues vessants. L'edifici, construït amb carreus de pedra petits i irregulars, ha sofert diverses modificacions al llarg dels anys.

## Història

La família dels Peguera, senyors de Foix, van tenir casa senyorial a Torrelles de Foix des de la segona meitat del segle xvi, amb la capella dedicada a la Mare de Déu del Roser. Se sap que en aquesta capella hi havia enterraments de la família.

## Referències

* 1 2 «Capella del Roser». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 febrer 2015].
# Munroeodes

Munroeodes és un gènere d'arnes de la família Crambidae. El gènere va ser descrit per Hans Georg Amsel (1905-1999) el 1956, primer com a Munroeia, canviat en Munroeodes el 1967. L'espècie tipus n'és Munroeodes transparentalis.

## Taxonomia

* Munroeodes australis Munroe, 1964
* Munroeodes delavalis (Möschler, 1881)
* Munroeodes thalesalis (Walker, 1859)
* Munroeodes transparentalis Amsel, 1956

## Referències

* 1 2 3 Monroe, Eugene. Pyralodes Pyrlidae (part) (en anglès). volum 13.2A. Londres: E.W. Classey, 1976, p. 12 (The Mots of America North of Mexico).
* ↑ Amsel, Hans Georg «Microlepidoptera Venezolana. Über die von Pater Cornelius Vogl in Caracas und Maracay gefangenen Kleinschmetterlinge. I, II» (en alemany). Boletin de Entomologia Venezolana, 10, 1954, 1956, pàg. 282. ISSN: 1316-2284.
# Aureli Cota

Els Aureli Cota (llatí: Aurelii Cotta) foren una branca de la gens Aurèlia que portà el cognom Cota (llatí: Cotta).
Entre els membres més rellevants de la família destaquen:
* Gai Aureli Cota, cònsol el 252 aC i 248 aC.
* Marc Aureli Cota, magistrat romà i membre de l'ambaixada enviada el 202 aC a Filip V de Macedònia.
* Gai Aureli Cota, cònsol el 200 aC.
* Marc Aureli Cota, llegat de Luci Corneli Escipió el 189 aC en la guerra contra Antíoc el Gran.
* Luci Aureli Cota, tribú militar en la guerra contra els lígurs el 181 aC.
* Luci Aureli Cota, cònsol el 144 aC.
** Luci Aureli Cota, cònsol el 119 aC.
** Marc Aureli Cota, triumvir monetalis el 119 aC.
*** Gai Aureli Cota, cònsol el 75 aC.
*** Marc Aureli Cota, cònsol el 74 aC.
*** Luci Aureli Cota, cònsol el 65 aC.
*** Aurèlia Cota, mare de Juli Cèsar.
* Luci Aureli Cota, tribú de la plebs el 95 aC.
* Marc Aureli Cota Messal·lí, fill de l'orador Messal·la i adoptat per un Aureli Cota.

## Referències

* ↑ Alberich, Joan; André, Avel·lí; Blay, Maite; Borràs, Joana; Romero, Carmen. Diccionari Llatí-Català de noms propis. Barcelona: Columna, 1994.
* ↑ Gaffiot, Félix. «Cotta». Dictionnaire Latin-Français. [Consulta: 10 novembre 2020].
# Stockton (Utah)

Stockton és una població dels Estats Units a l'estat de Utah. Segons el cens del 2000 tenia 443 habitants.

## Demografia

Segons el cens del 2000, Stockton tenia 443 habitants, 155 habitatges, i 113 famílies. La densitat de població era de 182 habitants per km².
Dels 155 habitatges en un 35,5% hi vivien nens de menys de 18 anys, en un 64,5% hi vivien parelles casades, en un 2,6% dones solteres, i en un 26,5% no eren unitats familiars. En el 23,9% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,4.
Per edats la població es repartia de la següent manera: un 27,8% tenia menys de 18 anys, un 12,2% entre 18 i 24, un 23,7% entre 25 i 44, un 23,7% de 45 a 60 i un 12,6% 65 anys o més.
L'edat mediana era de 34 anys. Per cada 100 dones de 18 o més anys hi havia 111,9 homes.
La renda mediana per habitatge era de 40.938 $ i la renda mediana per família de 45.179 $. Els homes tenien una renda mediana de 36.250 $ mentre que les dones 25.000 $. La renda per capita de la població era de 15.894 $. Entorn del 7,2% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stockton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Stockton». American Fact Finder. Oficina del Cens dels Estats Units, 12-01-2010.
# Sim (Perm)

* Per a altres significats, vegeu «Sim».
Sim (en rus: Сим) és una localitat rural (possiólok) del krai de Perm, a Rússia, que pertany al districte rural de Solikamski.